BASES SUBVENCIÓNS A CLUBS DEPORTIVOS PARA DEPORTE NÁUTICO (REMO/VELA/PIRAGÜISMO) 2018
ADMINISTRACIÓN LOCAL — Provincial — Deputación Provincial (Subvencións e axudas, 19/04/2018)

A Xunta de Goberno desta Deputación, na súa sesión ordinaria de 13 de abril de 2018, acordou, entre outros asuntos, aprobar as seguintes Bases: Entre as competencias atribuídas pola lexislación de réxime local ás deputacións atópase a cooperación no fomento do desenvolvemento económico e social do territorio provincial. O deporte constitúe unha actividade que incrementa a cohesión social, motivo polo cal se considera que o impulso provincial á oferta deportiva e o fomento do tecido asociativo deportivo potencian a práctica do deporte e tamén o desenvolvemento local. A través destas bases réxense as subvencións para o apoio a clubs deportivos federados do deporte náutico na temporada deportiva 2017-2018 e, no seu caso, na temporada 2018. Esta convocatoria, destinada a clubs federados da provincia de Pontevedra, ten como obxectivo específico apoiar a súa participación en ligas e competicións oficiais de ámbito provincial, autonómico ou nacional, convocadas por federacións deportivas galegas ou nacionais. A través deste ámbito de actuación preténdese colaborar coa iniciativa privada no cumprimento dos fins que lles son propios, co obxecto de fomentar a cohesión do territorio e a igualdade de oportunidades en materia de deportes independentemente das condicións persoais de cada cidadá e cidadán e do lugar da provincia onde resida. A concesión das subvencións farase con cargo ao Orzamento da Deputación de Pontevedra para o ano 2018, en concreto con cargo á aplicación orzamentaria 18/340.3410.489.22, Deportes náuticos (remo, vela e piragüismo), cun importe total de cincocentos mil (500.000,00) euros e coa seguinte distribución: Non obstante, o crédito poderá ampliarse se houbese consignación orzamentaria suficiente ao longo do exercicio 2018. Por causas técnico-deportivas debidamente xustificadas e en base ao número de solicitudes presentadas a comisión de valoración terá a posibilidade de minorar ou aumentar as cantidades entre as distintas modalidades obxecto desta convocatoria. Os gastos subvencionables serán unicamente os de carácter corrente e os de adquisición de materiais funxibles xerados pola realización da actividade subvencionada. Non serán obxecto de subvención os seguintes: Poderán optar a estas subvencións os clubs deportivos federados que cumpran cos seguintes requisitos: Non poderán beneficiarse destas subvencións os clubs deportivos que teñan pendentes de xustificar subvencións concedidas no ano 2017 para o mesmo programa. Cada club só poderá presentar unha única solicitude dunha modalidade deportiva concreta. Esta convocatoria é incompatible con outras liñas de subvención que fagan fronte aos mesmos gastos anuais do club no 2018 (deporte federado de ámbito inferior a nacional e de ámbito nacional). A solicitude realizarase nos modelos normalizados, que se facilitarán no Rexistro xeral do organismo provincial, no da oficina periférica de Vigo, no Servizo de Deportes ou na páxina www.depo. gal. Xunto con cada solicitude presentarase a seguinte documentación, sen prexuízo do establecido no artigo 28, apartado 5, da Lei 39/2015, de 1 de outubro, do procedemento administrativo común das administracións públicas (LPACAP): 5.1. Fotocopia actualizada do CIF do club deportivo (facilitado pola Axencia Estatal Tributaria) 5.2. Fotocopia do DNI da persoa representante legal do club 5.3. Certificación orixinal da conta bancaria a nome do club 5.4. Orzamento estimativo de gastos asinado e referido á modalidade deportiva correspondente á temporada 2017-2018 e, no caso dos clubs que participen en competicións de ano natural, á temporada 2018. No caso dos clubs que marquen na solicitude que deducen o IVE deberán presentar os gastos sen el.5.5. Modelo de declaración responsable debidamente cuberta (modelo 100.024) 5.6. Certificación da Federación galega ou española na que se detallen os criterios de valoración específicos e previstos no cadro da base sétima destas bases (excepto a memoria e o orzamento) Excepcionalmente, aqueles clubs de modalidades deportivas que se desenvolvan durante o ano natural deberán presentar o certificado da federación correspondente ao ano 2018. No caso de que non se poida presentar o mencionado certificado a persoa representante legal do club deberá achegar unha declaración xurada cos datos reflectidos na base sétima desta convocatoria para competir no referido ano; no momento da xustificación deberá presentar inexcusablemente o certificado da federación correspondente.5.7. Memoria técnico-deportiva do club, na que se especifiquen os resultados da temporada anterior (2017 ou 2016-2017) e os meses que dura a temporada actual no caso de non ser por ano natural, é dicir, 2017-2018. A documentación que se entregue fotocopiada deberá estar debidamente cotexada. Os clubs deberán autorizar o organismo provincial a solicitar as certificacións de estar ao corrente das obrigas tributarias coa Axencia Estatal Tributaria, coa Facenda galega e coa Seguridade Social. Estas bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle traslade ao BOPPO o seu extracto, sen prexuízo da súa inserción en www.depo. gal e no taboleiro de anuncios. O prazo para presentar as solicitudes comezará ao día seguinte ao da publicación do extracto da convocatoria no BOPPO e rematará o día 18 de maio de 2018. Estas entregaranse no Rexistro xeral do organismo provincial: Ou de calquera das formas previstas no artigo 16.4 da LPACAP. A presentación da solicitude implicará que se autoriza a Deputación ao tratamento automatizado de todos os datos contidos nela. As solicitudes presentadas fóra do prazo anteriormente establecido non se admitirán nesta convocatoria. Se a solicitude non reúne os datos esixidos na convocatoria ou calquera dos previstos no artigo 66 da LPACAP, requiriráselle ao interesado, de conformidade co establecido no artigo 68 da citada lei, que nun prazo de 10 días hábiles emende as faltas ou presente os documentos preceptivos, indicándoselle que, no caso de non o facer, terase por desistida a súa solicitude, polo que se arquivará sen máis trámites. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: A concesión destas subvencións é compatible con outras que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club. A instrución do procedemento de concesión de subvencións correspóndelle ao xefe do Servizo de Deportes, quen realizará de oficio todas as actuacións que estime necesarias para a determinación, o coñecemento e a comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados na base sétima e explique o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). Informe de fiscalización de Intervención de todos os expedientes e do informe-proposta. Posteriormente realizarase un estudo do informe-proposta do xefe de servizo por parte da comisión de valoración das solicitudes de subvención, órgano colexiado composto por: Presidenta: a deputada delegada da área de Deportes Vogais: dous membros do persoal técnico do Servizo de Deportes e un membro do persoal técnico do Servizo de Intervención Secretaria ou secretario: un membro do funcionariado do Servizo de Deportes, que actuará sen voto A comisión de valoración poderá: A concesión das subvencións levarase a cabo a través do procedemento de concorrencia competitiva establecido no artigo 22.1 da LXS. As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación e terá os efectos dunha notificación por tratarse dun procedemento de concorrencia competitiva (artigo 45 da LPACAP). Logo de transcorridos seis meses a partir do día seguinte a aquel no que remate o prazo de presentación da solicitude sen notificar a resolución as e os interesados estarán lexitimados para entender como desestimada por silencio administrativo a solicitude de subvención. Unha vez notificadas as subvencións concedidas os clubs beneficiarios deberán xustificalas da seguinte maneira: A xustificación deberá conter a seguinte documentación: a) Conta xustificativa na que se relacionarán os conceptos de gastos por importe igual ou superior á subvención concedida pola Deputación, mais as axudas solicitadas e recibidas doutras administracións públicas, tal como se establece no art.24.1. B. f.) da Ordenanza xeral de subvencións. b) Toma de razón na contabilidade do club deportivo (modelo 340.005). c) Unha memoria de actuación xustificativa do cumprimento da subvención outorgada, na que se indiquen as actividades realizadas e os resultados obtidos durante a temporada. d) Os clubs aos que se lles outorguen subvencións deberán acreditar a difusión do financiamento a través de calquera medio probatorio (prensa, valos, pancartas, vestimenta deportiva, páxina web, fotografías.) e, no caso de máis de seis mil (6.000,00) euros deberán acreditar, ademais, a divulgación do financiamento a través de fotografías nas instalacións e na súa vestimenta. e) Orixinais ou copias cotexadas de facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios e o prezo total de cada unidade. f) Os clubs que acheguen unha declaración xurada cos datos reflectidos na base sétima deberán acreditar inexcusablemente o certificado da federación correspondente Para pagar a subvención terase en conta o seguinte: O pagamento efectuarase mediante unha transferencia bancaria á conta sinalada polo club. Os gastos que figuren na conta xustificativa aboaránselles aos beneficiarios preferiblemente antes da presentación da xustificación da subvención pero, en todo caso, deberán aboarse no prazo máximo dun mes desde a percepción dos fondos. O gasto non pagado ou pagado fóra deste prazo non se considerará subvencionable. Os beneficiarios das subvencións provinciais deben empregar, con carácter xeral, formas de pagamento a terceiros que poidan acreditarse mediante un documento expedido por unha entidade financeira no que queden identificados o beneficiario, o importe e a data de pagamento (tarxetas bancarias de crédito ou débito, talóns nominativos, transferencias bancarias etc.), e só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros. No caso de clubs que non teñan unha contabilidade, os gastos que non se paguen mediante unha entidade financeira non se considerarán subvencionables. Para cobrar a subvención os clubs deberán estar ao corrente das súas obrigas tributarias coa Axencia Estatal Tributaria, coa Facenda galega, coa Seguridade Social e coa Deputación. Os beneficiarios de subvencións concedidas con cargo ao Orzamento provincial teñen as seguintes obrigas: a. Cumprir o obxectivo, executar o proxecto, realizar a actividade ou adoptar o comportamento que fundamenta a concesión das subvencións. b. Xustificar o cumprimento dos requisitos e condicións, ademais da realización da actividade e o cumprimento da finalidade que determinen a concesión da subvención. O prazo para a realización da actividade subvencionada será, para a temporada 2017-2018, ata o final desta, e, no caso da temporada 2018, ata o 31 de decembro de 2018. c. Someterse ás actuacións de comprobación que efectuará o órgano concedente, e tamén a calquera outra de comprobación e control financeiro que poidan realizar os órganos competentes, achegando canta información lle sexa requirida no exercicio das actuacións anteriores. d. Dispoñer dos libros contables, os rexistros dilixenciados e os demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, ademais de cantos estados contables e rexistros específicos esixan as bases reguladoras das subvencións, coa finalidade de garantir o adecuado exercicio das facultades de comprobación e control. e. Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control. Os logotipos oficiais que se deben inserir están dispoñibles en www.depo. gal (área de descargas/imaxe corporativa). Unha vez vencido o prazo de xustificación sinalado nestas bases ou, de ser o caso, o establecido na prórroga, sen que o club beneficiario presentase a documentación xustificativa, o Servizo de Deportes requiriralle que a presente no prazo improrrogable de quince días. O feito de non presentar a documentación neste prazo suporá a perda da subvención e as demais responsabilidades previstas na LXS. As subvencións concedidas deberán ser devoltas ou reintegradas, entre outros, polos seguintes motivos: De acordo co establecido na base 16.2 das Bases de execución do Orzamento para o ano 2018 e cumprindo o establecido no artigo 18 da LXS, o órgano competente para a aprobación destas bases é a Xunta de Goberno. Décimo cuarta. Normativa aplicable As subvencións que outorgue a Deputación rexeranse, ademais de por estas bases, pola seguinte normativa: Contra estas bases e as resolucións administrativas que se adopten na súa execución poderá interpoñerse, no prazo dun mes, un recurso de reposición perante o órgano que as ditou, que se entenderá como desestimado se transcorre este período sen recibir resposta. Neste caso poderá interpoñerse un recurso contencioso-administrativo, no prazo de dous meses, ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa. Contra esta resolución tamén se poderá interpoñer directamente un recurso contencioso-administrativo no prazo indicado. En todos os casos os prazos contaranse a partir do día seguinte ao da recepción da correspondente notificación ou da data na que o recurso de reposición se entenda como desestimado.